stanford-oval/wikipedia huggingface dataset:
Seth Putnam

| Seth Putnam |
| --- | --- |
 Seth Putnam
Henkilötiedot
Syntynyt: 15. toukokuuta 1968
Kuollut: 11. kesäkuuta 2011 (43 vuotta)
Ammatti:  muusikko
Muusikko
Laulukielet:  englanti
Aktiivisena:  1986–2011
Tyylilajit:  grindcore deathgrind noisecore hardcore punk
Soittimet:  kitara, bassokitara, rummut
Yhtyeet:  Anal Cunt
Levy-yhtiöt:  Earache Records
  [ Muokkaa Wikidatassa ] [ ohje ]  
Seth Edward Putnam (15. toukokuuta 1968 – 11. kesäkuuta 2011) oli yhdysvaltalainen grindcore-muusikko, joka perusti Anal Cunt -yhtyeen Massachusettsissa vuonna 1988. Hänellä oli myös sivuprojekteja: Angry Hate, Impaled Northern Moonforest, Satan's Warriors, Shit Scum, Vaginal Jesus ja You're Fired.
Putnam syntyi Bostonissa, ja hänellä oli irlantilaisia ja englantilaisia sukujuuria. 1980-luvulla hän soitti bassoa thrash metal -yhtyeessä Executioner. Lokakuussa 2004 Putnam sai sairauskohtauksen ja vaipui kahdeksi kuukaudeksi koomaan käytettyään crackia, heroiinia, alkoholia ja suuren määrän Ambien-unilääkettä. Lääkärit uskoivat Putnamin joutuvan vegetatiiviseen tilaan loppuelämäkseen, mutta hän toipui.
Vuonna 2006 järjestetyllä Anal Cuntin kiertueella Putnam joutui useimmiten esiintymään tuolilla istuen. Hän vieraili Panteran levyllä The Great Southern Trendkill.
Kesäkuussa 2011 Putnam kuoli sydänkohtaukseen 43 vuoden iässä.
Aiheesta muualla

Viralliset kotisivut (englanniksi)
Metallisolisti menehtyi vain 43-vuotiaana. The Voice.  12.06.2011. Arkistoitu 24.5.2012.
Hinrich Lichtenstein

Hinrich Lichtenstein
Martin Hinrich Karl Lichtenstein (10. tammikuuta 1780 Hampuri – 2. syyskuuta 1857 Itämeri) oli saksalainen lääkäri, eläintieteilijä ja tutkimusmatkailija.
Hänen isänsä oli Anton August Heinrich Lichtenstein, eläintieteilijä Hampurista.
Hinrich Lichtenstein opiskeli lääketiedettä Jenassa ja Helmstedtissä ja hänet promovoitiin 1802. Vuosina 1802–1806 Lichtenstein matkusti ja opiskeli luonnontieteitä eteläisessä Afrikassa. Hän toimi myös Hyväntoivonniemen kuvernöörin henkilääkärinä ja kirurgina Hollannin armeijassa. Palattuaan Saksaan hän asui Braunschweigissa, Göttingenissä ja Jenassa. 1810 hän julkaisi matkakirjan Reisen im südlichen Afrika. Hänet palkittiin eläintieteen professuurilla Berliinin yliopistossa 1811. Berliinin eläintieteellisen museon johtajaksi hänet valittiin 1813, ja hän toimi tässä virassa kuolemaansa vuonna 1857 asti.
Vuonna 1841 Lichtenstein oli vastuussa Berliinin eläintarhan (Zoologischer Garten Berlin) perustamisesta pyytäessään Preussin kuningasta Fredrik Vilhelm IV:tä lahjoittamaan maa-alueen eläintarhaa varten.
Linnuista Hinrich Lichtenstein kuvaili ja nimesi mm. suohyypän ja valko-otsalepinkäisen.
Seth Mattsonin tarina

| Seth Mattsonin tarina |
| --- | --- |

Ohjaaja:  Tuija-Maija Niskanen
Käsikirjoittaja:  Eija-Elina Bergholm
Perustuu:  Rakel Liehun romaaniin Seth Mattsonin tarina (1976)
Tuottaja:  Tuija-Maija Niskanen
Kuvaaja:  Matti Kurkikangas
Leikkaaja:  Paavo Eskelinen
Lavastaja:  Jorma Lindfors
Pääosat:  Vesa-Matti Loiri Jani Loiri Juuso Haapala Raili Tiensuu Majlis Granlund Kalevi Haapoja Eila Halonen
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  12. joulukuuta 1979
Kesto:  75 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Seth Mattsonin tarina on Tuija-Maija Niskasen ohjaama suomalainen draama- ja televisioelokuva vuodelta 1979. Se perustuu Rakel Liehun romaaniin Seth Mattsonin tarina (1976).
Elokuva sijoittuu Helsinkiin ja se kertoo avioeron jälkeisestä yksinäisyydestä.
Vastaanotto

Helsingin Sanomien Jukka Kajava piti elokuvan kertovimpina aineksina suurkaupunkinäkymiä, yöllisiä valovirtoja, sisäpihan sinertävää yksinäisyyttä ja  tuntemattomia kasvoja ikkunoiden takana. Vesa-Matti Loirin roolisuoritusta hän piti hieman yliampuvana mutta vaikeusasteen huomioon ottaen hatunnoston arvoisena. Niskasen ohjaajarooliin hän olisi kaivannut viimeistelevää karsintaa ja tarkempaa henkilöohjausta.
Johann Strauss nuorempi

| Johann Strauss nuorempi |
| --- | --- |

Henkilötiedot
Syntynyt: 25. lokakuuta 1825 Wien, Itävallan keisarikunta
Kuollut: 3. kesäkuuta 1899 (73 vuotta) Wien, Itävalta-Unkari
Ammatti:  säveltäjä
Vanhemmat:  Johann Strauss vanhempi Maria Anna Streim
Muusikko
Aktiivisena:  1844–1899
Tyylilajit:  romantiikka
Soittimet:  viulu 
 Nimikirjoitus
  [ Muokkaa Wikidatassa ] [ ohje ]  
Mustalaisparonin ranskalainen juliste.
Johann Strauss nuorempi (saksaksi Johann Strauss II tai Johann Strauss Sohn; 25. lokakuuta 1825 Wien, Itävalta – 3. kesäkuuta 1899 Wien, Itävalta) oli itävaltalainen säveltäjä ja orkesterinjohtaja, joka sävelsi maailman kuuluisimmat valssit, kuten Tonava kaunoinen. Strauss sävelsi myös muita tansseja ja marsseja orkesterille, yhteensä yli 500 kappaletta, ja lisäksi muun muassa 16 operettia ja muuta näyttämöteosta. Strauss sai kunnianimen ”valssikuningas” ja oli wieniläisoperetin ehkä merkittävin edustaja. Muun muassa hänen operettinsa Lepakko (1874) on operettikirjallisuuden keskeisiä teoksia.
Elämä > Lapsuus ja nuoruus

Johann Strauss nuorempi oli wieniläisen muusikkosuvun tunnetuin jäsen. Muita sukuun kuuluvia säveltäjiä olivat hänen isänsä Johann Strauss vanhempi, nuoremmat veljensä Josef ja Eduard sekä Eduardin poika Johann Strauss III. (Saksalainen säveltäjä Richard Strauss, joka myös sävelsi joitakin valsseja, ja wieniläisoperettien säveltäjä Oscar Strauss eivät olleet sukua Johann Straussille.)
Johann-poikansa syntymän aikaan vanhempi Johann Strauss oli jo huomattava tanssisäveltäjä, joka oli juuri perustanut oman orkesterinsa. Koska hän tiesi, ettei muusikon elämä ollut aina ruusuilla tanssimista, hän halusi poikiensa pysyvän erossa musiikista ja hankkiutuvan turvallisiin ammatteihin. Vanhimmalle pojalleen hän oli suunnitellut pankkiirin uraa. Äitinsä avulla pojat pystyivät kuitenkin opiskelemaan salaa viulunsoittoa ja myöhemmin säveltämistä. Kun vanhempi Johann Strauss hylkäsi perheensä 1842, hänen poikansa saattoivat lopulta omistautua vapaasti musiikille.
Nuorempi Johann Strauss esiintyi ensi kerran orkesterinjohtajana vuonna 1844, ja seuraavana vuonna hän perusti oman tanssiorkesterin, joka kilpaili suosiosta hänen isänsä orkesterin kanssa. Samoihin aikoihin hän julkaisi ensimmäiset sävellyksensä. Isänsä kuoleman jälkeen 1849 hän yhdisti orkesterit saavuttaen siten kiistattoman valta-aseman wieniläisessä tanssimusiikissa. Hänen veljensä Josef ja Edvard johtivat samaa orkesteria vuorotellen hänen kanssaan.
Elämä > Valssikuningas

Seuraavien vuosikymmenten aikana Straussin – joka ei koskaan itse tanssinut – maine ”valssikuninkaana” kasvoi jatkuvasti. Hän sävelsi tuotteliaasti uusia valsseja, polkkia, galoppeja ja marsseja ja teki niitä tunnetuiksi myös ulkomaankiertueillaan, jotka ulottuivat naapurimaiden lisäksi Venäjälle ja Englantiin asti. Viimeistään menestyksekäs Yhdysvaltain kiertue 1872 toi hänelle kansainvälisen kuuluisuuden. Straussin ehtymätön melodinen kekseliäisyys takasi hänen sävellyksilleen kaikkien kansanluokkien suosion. Vakavat säveltäjät kuten Richard Wagner, Giuseppe Verdi ja Johannes Brahms (ja myöhemmin Richard Strauss ja Arnold Schönberg) tunnustivat hänen neroutensa. Brahms oli myös hänen hyvä ystävänsä.
Strauss meni naimisiin 1862 laulajatar Henrietta (Jetty) Treffzin kanssa, jonka innostava vaikutus edisti hänen sävellystensä taiteellisen laadun voimakasta nousua. Hänen valssiensa esikuvana oli hänen isänsä ja Joseph Lannerin luoma yksinkertainen ketjuvalssityyppi, jossa valssisävelmät seurasivat toisiaan ennalta-arvattavan kaavan mukaan, mutta hän kehitti sitä monipuolisempaan suuntaan. 1860-luvun lopulla syntyivät monet hänen hienoimmista valsseistaan, sellaiset kuin ”Geschichten aus dem Wienerwald” (Wienerwaldin tarinoita), ”Künstler-Leben” (Taiteilijaelämää), ”Wein, Weib und Gesang” (Viini, laulu ja naiset) ja kuuluisin kaikista valsseista, ”An der schönen, blauen Donau” (Tonava kaunoinen).
Äänitiedostojen kuunteluohjeet
Strauss oli kuitenkin kiinnostunut myös näyttämömusiikin säveltämisestä, ja 1871 esitettiin Wienissä hänen ensimmäinen operettinsa Indigo und die vierzig Räuber. Sen menestys jäi vähäiseksi, mutta hänen kolmas operettinsa Lepakko (Die Fledermaus, 1874) saavutti välittömän suursuosion ja siitä on tullut kaikkein suosituin wieniläisoperetti. Straussin toinen näyttämömusiikillinen mestariteos on operetti Mustalaisparoni (Der Zigeunerbaron, 1885), josta oli alun perin tarkoitus tulla ooppera. Sen muuttuminen operetiksi kesken sävellystyön saattoi olla onnekas käänne, sillä Straussin ainoa ooppera Ritter Pásmán (1891) tyrmättiin täysin.
Elämä > Viimeiset vuodet

Suuren menestyksen ohella Strauss koki 1870-luvulla myös henkilökohtaisia vastoinkäymisiä. Hänen äitinsä ja Josef-veljensä kuolivat 1870 ja hänen vaimonsa 1878. Selvitäkseen jälkimmäisestä iskusta Strauss meni pian naimisiin paljon nuoremman näyttelijän Angelika Dittrichin kanssa, mutta tämä avioliitto osoittautui epäonnistuneeksi ja jäi lyhyeksi. Vuonna 1887 solmittu kolmas avioliitto Adele Deutschin kanssa oli onnellinen, joskin Strauss joutui sitä varten eroamaan katolisesta kirkosta ja luopumaan Itävallan kansalaisuudesta, koska hän ei voinut saada avioeroa toisesta vaimostaan. Straussin kaikki avioliitot jäivät lapsettomiksi.
Kolmannesta vaimostaan Strauss sai samanlaisen innostavan tukijan kuin ensimmäisestä, ja viimeisinä vuosinaan hän jatkoi väsymättä wieniläisvalssin kehittämistä yhä sinfonisempaan suuntaan. Monet hänen myöhäisistä valsseistaan kuten ”Kaiser-Walzer” (Keisarivalssi) ja Brahmsille omistettu ”Seid umschlungen, Millionen” ovat yhä selvemmässä määrin konserttivalsseja, joita ei ole tarkoitettu tanssittaviksi. Strauss pysyi aktiivisena myös näyttämömusiikin alalla, ja sairastuessaan kuolemaansa johtaneeseen keuhkokuumeeseen hän oli juuri säveltämässä ensimmäistä balettiaan, joka jäi keskeneräiseksi. Strauss haudattiin Wienin Keskushautausmaalle (Zentralfriedhof) Johannes Brahmsin ja Franz Schubertin väliin. Samalle hautausmaalle on haudattu myös Ludwig van Beethoven.
Tanssit (valikoima)

Op. 43: Explosionen
Op. 114: Liebes-Lieder
Op. 117: Annen-Polka
Op. 145: Burgerball
Op. 165: Aurora
Op. 214: Tritsch-Tratsch-Polka
Op. 234: Accelerationen (”Kiihtyvyyttä”)
Op. 257: Perpetuum Mobile
Op. 279: Morgenblätter
Op. 281: Vergnügungszug
Op. 289: Marche Persane
Op. 314: An der schönen blauen Donau (Tonava kaunoinen)
Op. 316: Künstler-Leben
Op. 319: Leichtes Blut
Op. 324: Unter Donner und Blitz
Op. 325: Geschichten aus dem Wienerwald
Op. 332: Éljen a Magyar!
Op. 333: Wein, Weib und Gesang
Op. 354: Wiener Blut
Op. 364: Wo die Citronen Blüh’n
Op. 388: Rosen aus dem Süden
Op. 410: Frühlingsstimmen
Op. 431: Lagerlust
Op. 437: Kaiser-Walzer
Op. 443: Seid umschlungen Millionen
Muut teokset > Oopperat

Ritter Pázmán
Muut teokset > Operetit

Indigo und die vierzig räuber
1001 Nacht
Der Carnaval in Rom
Die Fledermaus
Cagliostro in Wien
Prinz Methusalem
Bilndekuh
Das Spitzentuch der Königin
Der lustige Krieg
Eine Nacht in Venedig
Der Zigeunerbaron
Simplicus
Fürstin Ninetta
Jabuka
Waldmeister
Die Göttin der Vernunft
Wiener Blut
Muut teokset > Baletit

Aschenbrödel (Straussin sävellyksistä kuoleman jälkeen koottu baletti)
Aiheesta muualla

Wikimedia Commonsissa on kuvia tai muita tiedostoja aiheesta .
Poroila, Heikki: Yhtenäistetty Johann Strauss. Koko sävellystuotanto listattuna.
Johann Strauss nuorempi International Music Score Library Project (englanniksi)
Vapaasti käytettävissä olevia Strauss nuoremman partituureja. Mutopia Project
Johann Strauss Venäjällä. Helsingin Sanomat 13.11.1938, nro 307, s. 35, Kansalliskirjaston digitaaliset aineistot.
Johann Strauss nuorempi ja Johannes Brahms.
Straussin ja Brahmsin haudat Zentralfriedhofissa.
Slash Records

Slash Records on  Los Angelesissa perustettu levy-yhtiö, joka alun perin erikoistui paikallisiin punk rock -bändeihin. Yhtiö perustettiin 1978. London Records osti Slash Recordsin vuonna 1986.
Artisteja

The Blasters
BoDeans
Bonnie Hayes with the Wild Combo
Burning Spear
Dream Syndicate
Failure
Faith No More
Fear
Field Trip
GRADUATION DAY
Grant Lee Buffalo
Green on Red
The Gun Club
Gun Bunnies
Imperial Teen
L7
Los Lobos
The Plugz
Rammstein
Soul Coughing
Steel Pole Bath Tub
The Germs
Tribe
Rank and File
The Misfits
Violent Femmes
X
Judon maailmanmestaruuskilpailut 2005

Judon maailmanmestaruuskilpailut 2005 järjestettiin Kairossa, Egyptissä 8.–11. syyskuuta 2005. Kilpailujen ohjelmassa oli seitsemän miesten ja naisten painoluokkaa sekä avoimet luokat. Kisojen menestynein maa oli 11 mitalia kerännyt Japani (3 kultaa, 5 hopeaa, 3 pronssia).
Mitalistit > Miehet

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| 60 kg |  Craig Fallon |  Ludwig Paischer |  Cho Nam-Suk  Nijat Šikalizade |
| 66 kg |  João Derly |  Masato Uchishiba |  Arash Miresmaili  Miklós Ungvári |
| 73 kg |  Ákos Braun |  Francesco Bruyere |  Kiyoshi Uematsu  Hennadi Bilodid |
| 81 kg |  Guillaume Elmont |  Abderahmane Benamadi |  Takashi Ono  Roman Hontjuk |
| 90 kg |  Hiroshi Izumi |  Ilias Iliadis |  Mark Huizinga  Andrei Kazusenok |
| 100 kg |  Keiji Suzuki |  Vitali Bubon |  Dmitri Kabanov  Luciano Corrêa |
| Yli 100 kg |  Aleksandr Mihailin |  Yasuyuki Muneta |  Pierre Robin  Laša Gujejiani |
| Avoin luokka |  Dennis van der Geest |  Tamerlan Tmenov |  Juri Rybak  Yohei Takai |
Mitalistit > Naiset

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| 48 kg |  Yanet Bermoy |  Frédérique Jossinet |  Alina Alexandra Dumitru  Soraya Haddad |
| 52 kg |  Li Ying |  Yuki Yokosawa |  An Kum-Ae  Telma Monteiro |
| 57 kg |  Kye Sun-Hui |  Yvonne Bönisch |  Sabrina Filzmoser  Khishigbatyn Erdenet-Od |
| 63 kg |  Lucie Decosse |  Ayumi Tanimoto |  Driulis González  Urška Žolnir |
| 70 kg |  Edith Bosch |  Gévrise Emane |  Catherine Jacques  Rasa Sraka |
| 78 kg |  Yurisel Laborde |  Sae Nakazawa |  Claudia Zwiers  Céline Lebrun |
| Yli 78 kg |  Tong Wen |  Karina Bryant |  Anne-Sophie Mondière  Maki Tsukada |
| Avoin luokka |  Midori Shintani |  Karina Bryant |  Carola Uilenhoed  Anne-Sophie Mondière |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Japani | 3 | 5 | 3 | 11 |
| 2 |  Alankomaat | 3 | 0 | 3 | 6 |
| 3 |  Kuuba | 2 | 0 | 1 | 3 |
| 4 |  Kiina | 2 | 0 | 0 | 2 |
| 5 |  Ranska | 1 | 2 | 4 | 7 |
| 6 |  Yhdistynyt kuningaskunta | 1 | 2 | 0 | 3 |
| 7 |  Venäjä | 1 | 1 | 1 | 3 |
| 8 |  Brasilia | 1 | 0 | 1 | 2 |
| 8 |  Pohjois-Korea | 1 | 0 | 1 | 2 |
| 8 |  Unkari | 1 | 0 | 1 | 2 |
| 11 |  Ukraina | 0 | 1 | 2 | 3 |
| 12 |  Algeria | 0 | 1 | 1 | 2 |
| 12 |  Itävalta | 0 | 1 | 1 | 2 |
| 14 |  Italia | 0 | 1 | 0 | 1 |
| 14 |  Kreikka | 0 | 1 | 0 | 1 |
| 14 |  Saksa | 0 | 1 | 0 | 1 |
| 17 |  Slovenia | 0 | 0 | 2 | 2 |
| 17 |  Valko-Venäjä | 0 | 0 | 2 | 2 |
| 19 |  Azerbaidžan | 0 | 0 | 1 | 1 |
| 19 |  Belgia | 0 | 0 | 1 | 1 |
| 19 |  Espanja | 0 | 0 | 1 | 1 |
| 19 |  Etelä-Korea | 0 | 0 | 1 | 1 |
| 19 |  Georgia | 0 | 0 | 1 | 1 |
| 19 |  Iran | 0 | 0 | 1 | 1 |
| 19 |  Mongolia | 0 | 0 | 1 | 1 |
| 19 |  Portugali | 0 | 0 | 1 | 1 |
| 19 |  Romania | 0 | 0 | 1 | 1 |
| 19 | Yhteensä | 16 | 16 | 32 | 64 |
Slaviša Jokanović

Slaviša Jokanović (s. 16. elokuuta 1968 Novi Sad) on serbialainen jalkapalloilija ja jalkapallovalmentaja. Hän on valmentanut muun muassa Englannissa Watfordia kaudella 2014–2015 ja Fulhamia vuodesta 2015 marraskuuhun 2018. Kesällä 2019 hän siirtyi qatarilaisen Al-Gharafan valmentajaksi. Pelaajaurallaan Jokanović oli puolustava keskikenttäpelaaja.
Jokanović pelasi Jugoslavian maajoukkueessa vuosina 1991–2002. Hän kuului joukkueen vakiokokoonpanoon MM-kilpailuissa 1998 ja EM-kilpailuissa 2000, joista jälkimmäiset päättyivät hänen osaltaan ulosajoon alkulohkon viimeisessä ottelussa Espanjaa vastaan. Hän edusti urallaan kotimaassaan Novi Sadia, Vojvodinaa ja Partizania, Espanjassa Oviedoa, Tenerifea, Deportivo La Coruñaa ja Ciudad Murciaa sekä kausina 2000–2002 Englannissa Chelseaa. Hän voitti kahdesti Jugoslavian mestaruuden ja kerran Espanjan mestaruuden. Valmentajan uransa hän aloitti vuonna 2007.
Käännös suomeksi
Siemenvalkuainen

Kuvassa jyvän siemenvalkuaisesta käytetään termiä ydin.
Siemenvalkuainen tai sisävalkuainen eli endospermi on koppisiemenisten kasvien siementen sisältämä ravinteikas solukko, jota kasvin alkio käyttää ravinnokseen. Viljakasvien endospermiä kutsutaan myös jauhoytimeksi, ja se on massaltaan 80–85 % jyvän massasta. Endospermi esiintyy suurimmassa osassa kukkivia kasveja. Alkio saa ravintonsa lähinnä endospermistä, joka siten auttaa siemenen itämisessä. Endospermit sisältävät tärkkelystä, vaikka ne voivat sisältää myös öljyä ja proteiinia.[lähde? ] Endospermejä käytetään joissain yleisissä ruoissa, kuten kookosmaidossa (kookosvesi on kookospähkinän nestemäistä endospermiä) ja maississa, jonka endospermirikkaita jyviä syödään.
Aiheesta muualla

Tieteen termipankki: Endospermi
Slavko Kalezić

| Slavko Kalezić |
| --- | --- |
 Kalezić vuoden 2017 Eurovision laulukilpailussa.
Henkilötiedot
Syntynyt: 4. lokakuuta 1985 (ikä 39) Podgorica, Montenegro
Ammatti:  laulaja, lauluntekijä, näyttelijä
Muusikko
Aktiivisena:  2011–
Tyylilajit:  pop, R&B, soul
Soittimet:  laulu
  [ Muokkaa Wikidatassa ] [ ohje ]  
Slavko Kalezić (montenegroksi: Славко Калезић, s. 4. lokakuuta 1985 Titograd, Montenegron ST) on montenegrolainen laulaja, lauluntekijä ja näyttelijä. Hän edusti Montenegroa vuoden 2017 Euroviisuissa Kiovassa kappaleella "Space".
Jón Gnarr

Jón Gnarr
Jón Gnarr Edda-palkintotilaisuudessa Helga Bragan kanssa vuonna 2007.
Jón Gnarr Kristinsson (alun perin Jón Gunnar Kristinsson, 2. tammikuuta 1967 Reykjavík, Islanti) on islantilainen koomikko, näyttelijä ja poliitikko. Jón oli Reykjavíkin pormestari 2010-2014. Hän muutti virallisesti toisen etunimensä Gunnarin äitinsä hänestä lapsena käyttämään muotoon Gnarr vuonna 2005. Hän on naimisissa Jóhanna ”Jóga” Jóhannsdóttirin kanssa, ja heillä on viisi lasta.
Koomikko

Jón on koomikkokaksikko Tvíhöfðin entinen jäsen, joka on esiintynyt kahdessa suositussa stand-up-koomikkoshow’ssa kotimaassaan. Hän myös isännöi televisio-show Gnarrenburgia puolen vuoden ajan. Suomessa Yleisradion FST5-kanava esitti Yövuorossa-televisio-ohjelman, jossa Jón esittää huoltoaseman vuoropäällikköä.
FST5 esitti myös jatkosarjat Päivävuorossa ja Vankilavuorossa sekä pitkän elokuvan Herra Bjarnfreðarson.
Poliitikko

Jón on toiminut Besti flokkurinin (”Paras puolue”) johtohahmona. Puolue on perustettu protestiksi Islannin poliitikkoja ja pankkeja vastaan, jotka heidän mukaansa ovat tuhonneet maan talouden. Puolue hakee politiikan siivousta ja keskittymistä ympäristöasioihin. Jónin johdolla puolue voitti Reykjavíkin paikallisvaalit 30. toukokuuta 2010 saatuaan 34,7 % annetuista äänistä, mitä Reykjavíkin yliopiston valtiotieteen professori Olafur Hardarsson pitää maan historiassa ennennäkemättömänä ilmiönä. Keväällä 2024 Jón ilmoittautui ehdokkaaksi maan presidentivaaleihin.
Kirjat

Miðnætursólborgin, 1989
Plebbabókin, 2002
Hjelset

| Hjelset |
| --- | --- |
 Hjelset vuonna 2018.
 Hjelset
 Koordinaatit: 62°46′49″N, 7°29′33″E 
Valtio:  Norja
Lääni:  Møre ja Romsdal
Kunta:  Molde
Pinta-ala:  
 – Maa:  1 km²
Väkiluku (2023):  988
 – Väestötiheys:  988 as./km²
Infobox OKVirheellinen NIMI-arvo: 
Hjelset on taajama Molden kunnassa Møren ja Romsdalin läänissä Norjassa. Taajaman pinta-ala on tasan yksi neliökilometri ja asukasluku 988 vuonna 2023.
Slashdot

| Slashdot |
| --- | --- |

Verkkosivusto:  http://slashdot.org/
Luonut:  Rob Malda
Avattu:  1997
Slashdot (nimi tulee merkeistä: /.) on teknologiaan suuntautunut www-sivusto. Sen rungon muodostavat käyttäjien tekemät uutispoiminnot, kysymykset ja joskus myös kirja- ja elokuva-arvostelut. Slashdotin perinteikäs tunnuslause on News for Nerds, Stuff That Matters.
Sivuston avasi syyskuussa 1997 Rob "CmdrTaco" Malda. Nykyisin sivua pyörittävät hänen lisäkseen Jeff "Hemos" Bates ja Robin "Roblimo" Miller. Kesäkuussa 1999 sivuston osti Andover.net, joka helmikuussa 2000 fuusioitui VA Linux -yhtiön kanssa. Vuodesta 2009 yhtiön nimi on Geeknet, Inc.
Vuonna 2012 Dice Holdings osti Slashdotin SourceForge ja Freecode -palveluiden kanssa.
Tammikuussa 2016 BIZX LLC osti Slashdotia ja SourceForgea pyörittävän Slashdot Median. Joulukuussa 2019 BIZX ja Slashdot Media yhdistyivät nimelle Slashdot Media.
Slashdotin kommenttien tasoa pidetään yleensä ottaen korkeana. Perinteisesti poliittiset aiheet saavat ihmiset kirjoittamaan, ja eniten kommentteja ovat keränneet uutiset hyökkäyksestä Irakiin (4184 kpl) ja George W. Bushin uudelleenvalinnasta (4961 kpl). Uutiset lukitaan aina kahden viikon päästä niiden julkistamisesta, jonka jälkeen niihin ei voida enää ottaa kantaa. Slashdotiin tiedetään kommentoineen monia tunnettuja teknologia-alan ihmisiä, kuten Bruce Perens, John Carmack, Jimmy Wales, Alan Cox ja Steve Wozniak.
Tärkeä osa sivustoa on kommenttien moderointijärjestelmä, joka pisteytyksen lisäksi antaa asettaa kommenteille määreitä kuten "insightful" tai "funny". Rekisteröityneet käyttäjät saavat aina silloin tällöin moderointipisteitä jotka he voivat käyttää haluamallaan tavalla.
Slashdot on kuulu siihen liittyvästä slashdot-efektistä, joka tarkoittaa muiden sivustojen tukkiutumista (yleensä perin lyhyessä ajassa) useiden satojen käyttäjien pyrkiessä katsomaan uutisessa mainitun linkin sisältöä. Tämä voi johtaa jopa siihen, että sivusto ei enää vastaa palvelupyyntöihin. Slashdot itse käyttää Apache-webpalvelinta mod_perl-laajennoksella ja MySQL-tietokantaa. Kommentointijärjestelmää pyörittää sivuston oma avoin ohjelmisto Slash, jota käyttää myös mm. barrapunto.com.
Slashdotin kulttuuriin kuuluu useita vaihtuvia sisäpiirin kestovitsejä tai meemejä, kuten you insensitive clod! ja imagine a beowulf cluster of these.
Rob Malda kosi nykyistä vaimoaan Kathleen Fentiä 14. helmikuuta 2002 Slashdotin etusivulla julkaisemallaan jutulla.
Aiheesta muualla

Wikimedia Commonsissa on kuvia tai muita tiedostoja aiheesta .
Slashdot
Slashdot. Kerry concedes...
Jølster

Jølster on entinen Norjan kunta entisessä Sognin ja Fjordanen läänissä. Sen rajanaapureita olivat pohjoisessa Gloppen ja Stryn, idässä Luster ja Sogndal, etelässä ja lännessä Førde sekä luoteessa Naustdal.
Asutus on tiheintä Jølstravatnetin pohjoispuolella ja Jølstra-joen varrella. Kunnassa oli kolme taajamaa: Langhaugane, Vassenden sekä hallintokeskus Skei.
Kuvia

Helgheimin kirkko
Tunnettuja henkilöitä

Nikolai Astrup (1880–1928), taidemaalari
Aiheesta muualla

Kuvia tai muita tiedostoja aiheesta Jølster Wikimedia Commonsissa
Sognin ja Fjordanen läänin kunnat
Askvoll
Aurland
Balestrand
Bremanger
Eid
Fjaler
Flora
Førde
Gaular
Gloppen
Gulen
Hornindal
Hyllestad
Høyanger
Jølster
Lærdal
Leikanger
Luster
Naustdal
Selje
Sogndal
Solund
Stryn
Vågsøy
Vik
Årdal
Norjan läänit | Norja